اس سلسلے ميں چار باتیں بیان ہوئيں ۔ تلاوتِ آیات یعنی قانون ربانی کا ابلاغ و اعلان ۔ دوسرے: تعلیمِ کتاب یعنی الفاظ کے معانی و مطالب اور اس کے اسرار و رموز سکھلائے ۔ تیسرے: تعلیمِ حکمت یعنی رسول صلى الله عليه وسلم کے اسوئہ حسنہ کا عملی نمونہ بتائے۔ چوتھے: تزکیہ نفس ' ذہن سازی اور تعمیر سیرت فرمائے۔ یعنی لوگوں کی روحانی تربیت فرماکر انکے عقائد و اعمال اور اخلاق کا تزکیہ فرمایا ۔ يہ تعلیم کے چار پہلو ہيں ۔ تمام عالم کو اس وجود مقدس کی سوانح عمری کی ضرورت تھی اور تا قیامت رہے گی ۔ جس کا مبارک نام "  محمد " ہے۔ اللہم صل علیہ وسلم صلوة کثیرا کثیرا ۔